OpenLLM-France/wikimedia huggingface dataset:
# Rui Fonte

Rui Pedro da Rocha Fonte (Lisboa, Portugal, 23 de març de 1990) és un futbolista portuguès que juga com a davanter al Benfica B.

## Trajectòria

Format a les categories inferiors del Sporting de Portugal, l'any 2006, va passar a les categories inferiors de l'Arsenal FC on va evolucionar fins a debutar amb el primer equip l'any 2008 en un partit contra el Wigan Athletic. La temporada següent anà cedit al Crystal Palace FC i, en finalitzar el contracte, retornà al Sporting de Portugal que el cediria al Vitória Setúbal durant la temporada 2009-10. La temporada 2010-11 va arribar cedit al RCD Espanyol on disputava regularment partits amb el filial, tot i que va debutar amb el primer equip. L'agost del 2011, firmà un contracte amb el primer equip.

## Palmarès

| Títol | Club | País | Any |
| Copa Catalunya | RCD Espanyol | Catalunya | 2010 |
| Copa Catalunya | RCD Espanyol | Catalunya | 2011 |

## Referències

* ↑ «Rui Fonte és nou jugador del primer equip de l'Espanyol». Diari Ara, 14-07-2011. [Consulta: 6 juliol 2013].
# Gungnae

La Fortalesa de Gungnae (en alfabet hangul: 국내성) o ciutat de Gungnae o Guonei, va ser la segona capital de l'antic regne Koguryö. Aquest lloc està situat actualment a la ciutat de Ji'an (集安), a la província xinesa de Jilin, i forma part del conjunt «Capitals i tombes de l'antic regne de Koguryö» designat com a Patrimoni de la Humanitat per la UNESCO des de l'any 2004.

## Història

Gungnae va ser la triada per ser la capital per Yuri, segon rei del regne de Koguryö, i va ser traslladada durant el desè mes de l'any 3 dC.
La fortalesa va ser saquejada en múltiples ocasions fins a l'arribada del rei Kwanggaet'o Wang, que va expandir el territori de Goguryeo i va convertir el regne en una potència del nord-est de l'Àsia. Quan el rei va morir el 413, el seu fill, Jangsu es va coronar i la capital es va mudar a Pyongyang el 427. La fortalesa de Gungnae va seguir jugant un paper important com a centre social i cultural després del trasllat.
Abans de la caiguda de Koguryö, Gungnae-seong va caure derrotat per l'aliança de Silla-Tang, el general Yeon Namsaeng va rendir la ciutat el 666. El regne de Koguryö va sucumbir el 668 quan l'exèrcit Tang va capturar Pyongyang i va capturar i retenir el rei Bojang i Yeon Namgeon.
* Estàtues en las ruïnes de la fortalesa de Gungnae
* Part de la muralla de la fortalesa de Gungnae

## Referències

* ↑ The Capital City of Koguryo Viewed from the Satellite (enlarged edition) Northeast Asian History Foundation, consultat el 2015-06-27
* ↑ «Capital Cities and Tombs of the Ancient Koguryo Kingdom». World Heritage List. UNESCO. [Consulta: 8 maig 2017].
* ↑ King Yuri Arxivat 2019-02-20 a Wayback Machine., consultat el 2015-06-27
* ↑ Water Jung, Nation building:the geopolitical history of Korea, University Press of America, 1998.
* ↑ Hyon-hui Yi, Song-su Pak, Naehyeon Yun, New history of Korea, Jimoondang, 2005, p.224 ISBN 8988095855
* ↑ Ho-tae Cheon, The Dreams of the Living and Hopes of the Dead:Goguryeo Tomb Murals, Seoul National University Press, 2007.
* ↑ Djun Kil Kim, The history of Korea, 2nd edition, The greenwood histories of the modern nations, p.43. ISBN 1610695828,
* ↑ «Northeast History Foundation», Journal of Northeast Asian History Vol.4 1-2. 2007. p.181

## Vegeu també

* Tres regnes de Corea
* Fortalesa de Hwando
* Paekche
* Silla
# Picot garser de l'Índia

El picot garser de l'Índia (Picoides nanus) és una espècie d'ocell de la família dels pícids (Picidae) que habita clarianes dels boscos i ciutats del nord del Pakistan, Índia i Sri Lanka.
# Saint-Gengoux-le-National

Saint-Gengoux-le-National és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.057 habitants.

## Història

Llista dels alcaldes successius :
| Data d'elecció | Identitat | Partit |
| 1977-2001 | Jacques-Albert Ruste | Divers droite |
| 2001-2008 | Jean-Pierre Chapelon | Divers gauche |
| 2008- | Joêl Pierre | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 1.058 | 1070 | 1.058 | 1.067 | 1.013 | 1.049 | 1.057 |
| A partir de 1990: Població sense dobles comptes |||||||
# Novénkaia (Vladímir)

* Per a altres significats, vegeu «Novénkaia».
Novénkaia (en rus: Новенькая) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# File de Priene

File (grec antic: Φίλη; c. 50 aC) va ser la primera benefactora de la qual hom té constància i la primera magistrada a l'antiga ciutat grega de Priene. Va ser honrada, al segle i aC, en un decret públic per construir, al seu càrrec, l'embassament i l'aqüeducte de la ciutat.
Era filla d'Apol·loni i esposa de Tèssal, fill de Polidectes.

## Referències

* ↑ Winter, Bruce W. Roman wives, Roman widows : the appearance of New women and the Pauline communities. [Repr.]. Grand Rapids, Mich.: W.B. Eerdmans Pub., 2003. ISBN 0802849717.
* ↑ MacMullen, R., "Women in Public in the Roman Empire," Historia 29 (1980): 208–218
* ↑ Rives, James Boykin, 'Civic and Religious Life', in J. Bodel, ed., Epigraphic Evidence: Ancient History from Inscriptions. London: Routledge (2001), 118–136.
# Rui Campos

Rui Campos o Rui (São Paulo, 2 d'agost de 1922 - São Paulo, 2 de gener de 2002) fou un futbolista brasiler de la dècada de 1940.

## Trajectòria

Com a futbolista defensà els colors dels clubs Bonsucesso, Fluminense, Bangu, São Paulo i Palmeiras. També jugà amb la selecció del Brasil el Mundial de 1950. En total jugà 30 partits amb la selecció entre 1944 i 1950.

## Referències

* 1 2 Napoleão, Antônio Carlos; Assaf, Roberto. Seleção Brasileira 1914-2006. São Paulo: Mauad X, 2006, p. 298. ISBN 85-7478-186-X.
* ↑ «Rui Vampos». Folha de S. Paulo, 09-12-2005. [Consulta: 30 juny 2009].
* ↑ «Perfil». FIFA. Arxivat de l'original el 2015-02-21. [Consulta: 1r abril 2015].
* ↑ «Todos os brasileiros - 1950» (en portuguès). FolhaOnline, 09-12-2005. [Consulta: 16 desembre 2017].
# Greg Costikyan

Greg Costikyan, conegut també com a Designer X, és un dissenyador de videojocs i escriptor de ciència-ficció estatunidenc.
Costikyan ha dissenyat diversos jocs de taula (incloent-hi jocs de guerra), jocs de cartes, jocs de rol i videojocs, entre els quals el joc de rol Paranoia o el joc de rol de La Guerra de les Galàxies. També ha escrit relats de ciència-ficció i articles sobre el disseny de videojocs. Alguns dels seus jocs han estat premiats amb Origins Awards.

## Enllaços externs

* Web oficial de Greg Costikyans
* Greg Costikyan a BoardGameGeek
# Picot garser de plana

El picot garser de plana (Veniliornis mixtus) és una espècie d'ocell de la família dels pícids (Picidae) que habita boscos, camps i vegetació de ribera a la pampa, des del sud-est de Bolívia, el Paraguai i est i sud-est del Brasil cap al sud fins l'oest d'Uruguai i nord i centre de l'Argentina.
# José Laureano Sanz y Soto de Alfeirán

José Laureano Sanz y Soto de Alfeirán (Tui, 5 de juliol de 1793 - Elorrio, 5 de setembre de 1868) va ser un militar i polític gallec, ministre de guerra durant el regnat d'Isabel II d'Espanya.

## Biografia

En 1804 és cadet en el Regiment d'Infanteria d'Aragó, lluitant en la guerra amb Portugal. Més tard, combat als francesos en la Guerra del francès sobretot en Galícia. En 1810 cau presoner, i aconsegueix evadir-se al cap de poc. En 1813 combat en la batalla de Vitòria. Acabada la guerra, ensenya en l'Acadèmia d'Enginyers d'Alcalá de Henares fins a 1820 en què se'l nomena ajudant d'Estat Major. Participa en la primera guerra carlista en la qual fou capità general de Burgos en 1837 i ascendí a Tinent General.
En 1843 fou nomenat capità general de Catalunya. Durant el seu mandat va esclatar la jamància i fou qui va donar l'ordre a Joan Prim i Prats de bombardejar Barcelona. Ministre de la Guerra a l'abril de 1846, exercí la cartera fins a gener de 1847. Fou senador per Ourense en 1843, fins que el 1845 fou nomenat senador vitalici. En 1844 va rebre la medalla d'or de l'ajuntament de Barcelona.
Es casà amb Leona Posse Aguiar i fou pare del militar José Laureano Sanz Posse, marquès de San Juan de Puerto Rico.

## Referències

* ↑ Joan Prim i Prats no va ordenar el bombardeig de Barcelona (1843), Reus Digital, 27 d'octubre de 2014
* ↑ Prim no ordenó bombardear Barcelona en 1843, El Confidencial Digital, 14 de novembre de 2014
* ↑ Fitxa del Senat
* ↑ José Laureano Sanz a geneall.net
# Dòids

Els dòids (Doidae) són una família de lepidòpters ditrisis de la superfamília dels drepanoïdeus (Drepanoidea).

## Taxonomia

La família Doidae inclou dos gèneres:
* Doa
* Leuculodes

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* ↑ «BioLib - Doidae» (en anglès). [Consulta: 10 juliol 2024].

## Vegeu també

* Classificació dels lepidòpters

## Enllaços externs

* Butterflies and Moths of North America: Doid Moths (Doidae)
* Natural History Museum: Butterflies and Moths of the World
# Oligocottus latifrons

Oligocottus latifrons és una espècie de peix pertanyent a la família dels còtids.

## Hàbitat

És un peix marí, demersal i de clima temperat.

## Distribució geogràfica

Es troba a Alaska i Washington (els Estats Units).

## Observacions

És inofensiu per als humans.

## Referències

* ↑ Girard C. F., 1856. Contributions to the ichthyology of the western coast of the United States, from specimens in the museum of the Smithsonian Institution. Proc. Acad. Nat. Sci. Phila. v. 8. 131-137.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ Evermann, B.W. i E.L. Goldsborough, 1907. The fishes of Alaska. Bull. U.S. Bur. Fish. 26: 219-360.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Felip de Toucy

Felip de Toucy (vers 1280 -després de 1300) fou un noble italià, fill de Narjot de Toucy († 1293) i de Lucia d'Antioquia-Poitiers princesa d'Antioquia i comtessa titular de Trípoli († 1299).
Trípoli fou conquerida pels mamelucs el 1289 i els seus pares van tornar al regne de Nàpols. Felip va heretar del seu pare la senyoria de Terza el 1293 i els drets sobre Antioquia i Trípoli de la seva mare el 1299, però mai els va fer valer. La data exacta de la seva mort és desconeguda si bé no gaire llunyana el 1300.
Els drets nominals al principat i comtat van passar a Margarida de Lusignan (+ 1308), filla d'Enric d'Antioquia-Poitiers, que era fill de Bohemon IV d'Antioquia i I de Trípoli. Margarida era casada amb Joan de Montfort (+ 1283) senyor de Tir i Toron.

## Referències

René Grousset, Histoire des croisades et du royaume franc de Jérusalem - III. 1188-1291 L'anarchie franque, Paris, Perrin, 1936
# Grupo Desportivo de Ribeirão

El Grupo Desportivo de Ribeirão, conegut com a Ribeirão, és un club de futbol portuguès amb seu a Ribeirão, Vila Nova de Famalicão, districte de Braga. Fundat el 1968, actualment juga a la Tercera Divisió portuguesa, celebrant els partits a casa a l'Estádio do Passal, que té una capacitat de 3.000 espectadors.

## Aparicions

* Segona Divisió: 19
* Tercera Divisió: 19

## Jugadors destacats

* Tiago Mesquita
* Amarildo Souza
# Rui Jorge Farto Correia

Rui Jorge Farto Correia (nascut el 23 d'agost de 1990) és un futbolista professional portuguès que juga al CD Nacional com a migcampista defensiu o defensa central.

## Carrera de club

Nascut a Chaves, Correia va jugar al futbol base amb el Seixal FC. Fins als 22 anys va competir a les lligues inferiors, signant amb el Portimonense SC de la Segona Lliga l'estiu del 2013.
Correia es va incorporar al club CD Nacional de la Primeira Liga per a la temporada 2014-15, després d'acordar un contracte de quatre anys. Va debutar al torneig el 17 d'agost de 2014, jugant els 90 minuts complets en una derrota a casa per 0-1 contra el Moreirense FC.
Correia va marcar els cinc gols més destacats de la seva carrera a la campanya 2015-16, ajudant els madeirins a acabar en l'11a posició.

## Vida personal

El pare de Correia, Manuel, també era futbolista i defensa.

## Referències

* ↑ «Nacional anuncia contratação de Rui Correia» (en portuguès). Mais Futebol, 27-06-2014. [Consulta: 26 octubre 2017].
* ↑ (en portuguès) , 17-08-2014.
* ↑ «Nacional-V. Setúbal, 1–1 (resultado final)» (en portuguès). Mais Futebol, 27-09-2015. [Consulta: 26 octubre 2017].
* ↑ «Liga NOS: Nacional vence Marítimo por 3–1» (en portuguès). C.D. Nacional, 27-11-2015. [Consulta: 26 octubre 2017].
* ↑ (en portuguès) , 26-02-2016.
* ↑ Silva, Emanuel. «Nacional vence Guimarães (3–2) com dois golos de Soares» (en portuguès). Funchal Notícias, 20-03-2016. [Consulta: 26 octubre 2017].
* ↑ (en portuguès) , 08-05-2016.
* ↑ «A ascensão meteórica de Rui Correia» (en portuguès). David José Pereira, 23-03-2015. [Consulta: 8 maig 2017].

## Enllaços externs

* Rui Jorge Farto Correia, fitxa a ForaDeJogo
* Portuguese League profile (en portuguès)
* Rui Jorge Farto Correia, Fitxa a Soccerway
# Picot garser dorsiblanc

El picot garser dorsiblanc (Dendrocopos leucotos) és una espècie zoològica de pícid que viu en boscos madurs de muntanya principalment formats per fajos o avets. A la península Ibèrica es localitza al Pirineu a la Selva d'Irati, Navarra. En ella, el 2002 s'hi van localitzar entre 78 i 95 parelles i per primera vegada se'n va localitzar una altra a l'Aragó.
Als Pirineus se'l va descobrir el 1968, i el 1977 se'n va constatar la seva reproducció.
# José Laureano de Sanz y Posse

José Laureano de Sanz y Posse (Alcalá de Henares, 4 de febrer de 1819 - Madrid, 22 de desembre de 1898), Marquès de San Juan de Puerto Rico, fou un militar espanyol, governador de Puerto Rico en dos períodes.
En el primer període com a governador de Puerto Rico, de 1868 a 1870, va restituir el dret dels porto-riquenys a triar diputats a les Corts Espanyoles i va implantar la Guàrdia Civil. També va suprimir les milícies disciplinades i va perseguir i empresonar als separatistes. En l'administració pública, va promocionar un sistema telegràfic, va reforçar el servei de correus, va establir una escola d'agricultura, va gestionar la construcció de ponts metàl·lics sobre el Riu Portuguès de Ponce, el Riu Cagüitas de Caguas i el Yagüez de Mayagüez. Va reparar i construir les alcaldies de diversos municipis.
En el segon període, de 1874 a 1875, va eliminar la Junta de Foment, va derogar l'article primer de la Constitució Espanyola que protegia els drets individuals dels seus súbdits, va suprimir la Diputació Provisional, va clausurar l'Institut Civil de Segon Ensenyament, va prohibir les associacions polítiques i va exercir una estricta censura. També va restablir la loteria, va gestionar el pagament d'indemnitzacions als posseïdors d'esclaus, va autoritzar la construcció de l'aqüeducte de Ponce i la de diverses carreteres i ponts, va restaurar esglésies de diversos pobles i va concloure l'estesa de circumval·lació del telègraf.

## Referències

* 1 2 «Cronología de gobernadores del siglo XIX» (en castellà). Enciclopedia Puerto Rico. Fundación Puertoriqueña de las Humanidades, 11-09-2014. [Consulta: 21 maig 2018].

## Enllaços externs

* «Detalle Ficha Senador Historico: SANZ Y POSSE, JOSÉ LAUREANO. MARQUÉS DE SAN JUAN DE PUERTO RICO» (en castellà). Senado de España. [Consulta: 21 maig 2018].
# Dòlar de Brunei

El dòlar de Brunei (en malai ringgit Brunei o, simplement, ringgit; en l'escriptura tradicional aràbiga ريڠڬيت بروني o ريڠڬيت) és la moneda oficial del soldanat de Brunei. Normalment s'abreuja $, o B$ per diferenciar-lo del dòlar dels Estats Units i d'altres tipus de dòlars. El codi ISO 4217 és BND. Se subdivideix en 100 sen (سين).
Va substituir el dòlar malai i del Borneo Septentrional Britànic el 1967, moneda que va donar lloc als dòlars de Malàisia, Singapur i Brunei. Fins al 1973 totes tres monedes eren intercanviables, però en aquella data el dòlar malaisi va abandonar aquesta unió monetària. Actualment el dòlar de Brunei continua tenint un canvi fix amb el dòlar de Singapur (SGD) en termes de paritat (1 BND = 1 SGD) i ambdues monedes són intercanviables a efectes comercials en cadascun dels dos estats; cal tenir en compte que Singapur és el principal soci comercial de Brunei.
Emès per l'Institut Monetari de Brunei (en malai Lembaga Matawang Brunei), en circulen monedes d'1, 5, 10, 20 i 50 sen, i bitllets d'1, 5, 10, 20, 25, 50, 100, 500, 1.000 i 10.000 dòlars. Cal destacar que, excepte el de 25 dòlars, que encara és de paper, tots els bitllets són fets de polímer, un plàstic especial que en dificulta la falsificació).

## Taxes de canvi

* 1 EUR = 1,9574 BND (31 de març del 2006)
* 1 USD = 1,6158 BND (31 de març del 2006)

## Vegeu també

* Dòlar
* Unió monetària

## Enllaços externs

* (anglès) Institut Monetari de Brunei Arxivat 2007-03-11 a Wayback Machine.
# Olívia

Olívia (original: Quality Street) és una pel·lícula estatunidenca dirigida per George Stevens i estrenada el 1937 i doblada al català. És un drama històric realitzat per RKO Pictures. Va ser un fracàs en taquilla i va registrar unes pèrdues de 248.000 dòlars. Va ser la quarta pel·lícula fallida de Katharine Hepburn amb RKO Pictures, i va reforçar l'etiqueta creada sobre els resultats de Hepburn com a "verí de taquilla" ("box office poison").
La música de Roy Webb va ser nominada a l'Oscar a la millor banda sonora.
Joan Fontaine, sense acreditar, fa una de les seves primeres aparicions al cinema. El guió és d'Allan Scott, Mortimer Offner i Jack Townley, i es basa en una obra de 1901, Quality Street, de James Matthew Barrie.

## Argument

De tornada de les guerres napoleòniques, un soldat anglès no reconeix la seva promesa. Ella ho farà tot per reconquerir-lo.

## Repartiment

* Katharine Hepburn: Phoebe Throssel
* Franchot Tone: Dr. Valentine Brown
* Eric Blore: Sergent reclutador
* Fay Bainter: Susan Throssel
* Cora Witherspoon: Patty
* Estelle Winwood: Mary Willoughby
* Joan Fontaine: Charlotte Parratt (no surt als crèdits)
* Bonita Granville: Isabella

## Nominacions

* 1938. Oscar a la millor banda sonora per Roy Webb (director musical)

## Al voltant de la pel·lícula

* Una versió precedent va ser rodada el 1927, titulada La galant equivocació, pel·lícula dirigida per Sidney Franklin i interpretada per Conrad Nagel i Marion Davies.

## Referències

* ↑ Olívia
* ↑ Variety film review; April 14, 1937, page 12.
* ↑ Richard Jewel, "RKO Film Grosses: 1931-1951". Historical Journal of Film Radio and Television, Vol 14 No 1, 1994; p. 44
* ↑ «The 10th Academy Awards (1938) Nominees and Winners». oscars.org. [Consulta: 22 maig 2019].
* ↑ «Quality Street». The New York Times.
# Góndola de supermercat

La góndola de supermercat és un tipus de moble disposat a manera de paret per exhibir productes al consumidor en el punt de venda. A causa de les seves dimensions, s'utilitzen especialment en les grans superfícies d'autoservei i la seva longitud és el principal component del lineal.
Normalment, una góndola està formada per dos pals, sobre els quals es col·loquen panells verticals. Aquests panells compten amb uns orificis anomenats gotes, d'uns 15-30 mm de diàmetre. De les gotes s'enganxen tiges (ganxos per penjar productes) o bé safates (o prestatges). A més, cada ganxo o safata de la góndola compta amb un porta-preus de plàstic transparent per col·locar els preus del producte corresponent. L'ús de gotes permet modificar la disposició dels productes d'acord amb un planograma.
Cadascun dels dos extrems del moble es denomina capçalera de góndola i és un dels llocs en els quals es col·loquen els productes destacats o en promoció en el punt de venda.
La col·locació dels productes en els diferents nivells o alçades, representa un element fonamental per augmentar les vendes d'un producte determinat.

## Mesures

Les dimensions de les góndoles poden variar d'un establiment a un altre: en les tendes petites solen ser menors que en les grans superfícies (supermercats i hipermercats).
Cada mòdul d'una góndola sol mesurar 90-120 cm de llarg, i en les grans superfícies solen alinear-se varis. La profunditat de les góndoles varia, i pot oscil·lar des de 20 cm (secció de perfumeria) fins a 80 cm (secció d'alimentació). Per la seva banda, les bases admeten profunditats de 80 cm, per poder situar mercaderia en un palet estàndard de 800 cm x 600 cm.

## Vegeu també

* Inventari

## Referències

* ↑ S.L, Direccionate Estrategias Empresariales. MF1327_1: OPERACIONES AUXILIARES EN EL PUNTO DE VENTA (COMT0211) (en castellà). ICB, S.L. (Interconsulting Bureau S.L.). ISBN 9788490216019.
* ↑ AMARILLA, MARÍA DE LA CRUZ GARCÍA. UF2394 - Marketing y promoción en el punto de venta (en castellà). Ediciones Paraninfo, S.A., 2016-11-01. ISBN 9788428334433.
* ↑ Serra Cantallops, Antoni.. Màrqueting de la distribució comercial detallista. Palma: Universitat de les Illes Balears, 2002. ISBN 8476327501.
* ↑ Berenguel Fernández, José «Merchandising: en busca de la imagen en el punto de venta». Questiones Publicitarias, 1, 1, 31-01-1997, pàg. 81. DOI: 10.5565/rev/qp.243. ISSN: 1988-8732.
* ↑ Alonso Leache, Belén.. Marketing en el punto de venta : ciclo formativo de grado superior: gestión comercial y marketing. Madrid: Dirección General de Formación, Centro de Publicaciones, [1998]. ISBN 84-369-3147-5.
# Portal da Gafaria

El Portal da Gafaria és un portal de Setúbal de finals del segle xv o inicis del segle xvi, emprat a l'edat mitjana com a local per recollir els leprosos. Encara s'hi manté la següent inscripció a la porta en llatí: "Vanitas, vanitatum et omnia vanitas" (vanitat de les vanitats, tot és vanitat).

## Referències

* ↑ «Portal da Gafaria» (en portuguès). Patrimonio cultural. Direção-Geral do Património Cultural. [Consulta: 6 març 2016].
# Saint-Philippe (illa de la Reunió)

Saint-Philippe és un municipi de l'illa de la Reunió. L'any 2006 tenia 5.030 habitants. Limita amb els municipis de Saint-Joseph i Sainte-Rose.

## Administració

Llista d'alcaldes :
| Període | Identitat | Partit |
| 2001- | Hugues Salvan | |